

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

**LĒMUMS**

**Dobelē**

**2022. gada 30. jūnijā Nr.283/11**

(prot.Nr.11, 12.§)

**Par Dobeles novada domes saistošo noteikumu Nr.15 ’’Grozījumi Dobeles novada domes saistošajos noteikumos Nr.2 ’’Interešu izglītības un pieaugušo neformālās izglītības programmu licencēšanas kārtība’’’’ apstiprināšanu galīgajā redakcijā**

Dobeles novada dome (turpmāk – dome) ir saņēmusi Vides aizsardzības un reģionālās attīstības ministrijas (turpmāk – ministrija) 2022. gada 17. maija atzinumu Nr.1-18/3623 “Par saistošajiem noteikumiem Nr. 15” (turpmāk - atzinums), kurā cita starpā ministrija norāda (atzinuma 2.punkts), ka Valsts pārvaldes iekārtas likuma 10. panta sestā daļa nosaka, ka valsts pārvaldes pienākums ir vienkāršot un uzlabot procedūras privātpersonas labā, bet 10. panta astotā daļa nosaka, ka valsts pārvaldi organizē pēc iespējas ērti un pieejami privātpersonai. Savukārt atbilstoši Administratīvā procesa likuma 59. panta otrajai daļai, ja iestādei nepieciešamā informācija ir nevis administratīvā procesa dalībnieku, bet gan citas institūcijas rīcībā, iestāde to iegūst pati, nevis pieprasa no administratīvā procesa dalībniekiem. Tādejādi ministrijas ieskatā, informāciju par nodrošinājumu ar vietu licencējamās izglītības programmas īstenošanai pašvaldība sākotnēji var iegūt Valsts vienotās datorizētās zemesgrāmatas reģistrā, savukārt Veselības inspekcijas atzinumu par vietas, telpas atbilstību noteiktām sanitārām prasībām pašvaldība pieprasa pati, un tikai gadījumos, ja šo informāciju nav iespējams iegūt, pieprasa to no licences pieprasītāja. Ņemot vērā iepriekš norādīto, ministrija lūdz pārskatīt un precizēt vai svītrot saistošo noteikumu 1.2. apakšpunktu.

Saistībā ar minēto ministrijas iebildumu Dome norāda, ka Dobeles novada domes saistošo noteikumu Nr.15 ’’Grozījumi Dobeles novada domes saistošajos noteikumos Nr.2 ’’Interešu izglītības un pieaugušo neformālās izglītības programmu licencēšanas kārtība” 4.3.apakšpunktā jau ir veikti ministrijas norādītie grozījumi, nosakot, ka licences pieprasītājs saistošo noteikumu 4.3.apakšpunktā norādītos dokumentus iesniegumam pievieno tikai gadījumos, kad Izglītības pārvalde objektīvu iemeslu dēļ minētos dokumentus nevar iegūt pati.

Minētā apsvēruma dēļ saistošie noteikumu nav precizējami atbilstoši ministrijas atzinuma otrajā punktā norādītajam. Tajā pašā laikā saistošie noteikumi ir precizējami atbilstoši ministrijas atzinuma 1. un 3.punktā norādītajam.

 Pamatojoties uz likuma “Par pašvaldībām” 21. panta pirmās daļas 27. punktu, atklāti balsojot: PAR – 15 (Ģirts Ante, Kristīne Briede, Sarmīte Dude, Andris Podvinskis, Ainārs Meiers, Māris Feldmanis, Edgars Gaigalis, Ivars Gorskis, Linda Karloviča, Edgars Laimiņš, Sanita Olševska, Viesturs Reinfelds, Dace Reinika, Guntis Safranovičs, Andrejs Spridzāns), PRET – nav, ATTURAS – nav, Dobeles novada dome NOLEMJ:

1. Dobeles novada domes saistošajos noteikumos Nr.15 ’’Grozījumi Dobeles novada domes saistošajos noteikumos Nr.2 ’’Interešu izglītības un pieaugušo neformālās izglītības programmu licencēšanas kārtība“ (turpmāk - saistošie noteikumi) izdarīt šādus precizējumus:
	1. aizstāt saistošo noteikumu izdošanas tiesiskajā pamatojumā vārdus un skaitļus “uz likuma “Par pašvaldībām” 21. panta pirmās daļas 14. punkta f) apakšpunktu” ar vārdiem un skaitļiem “uz likuma “Par pašvaldībām” 43. panta trešo daļu”;
	2. mainīt visu saistošo noteikumu punktu numerāciju atbilstoši Ministru kabineta 2009.gada 3.februāra noteikumu Nr. 108 “Normatīvo aktu projektu sagatavošanas noteikumi” prasībām.
2. Apstiprināt saistošos noteikumus to galīgajā redakcijā (lēmuma pielikumā).
3. Publicēt saistošos noteikumus oficiālajā izdevumā “Latvijas Vēstnesis”.
4. Saistošos noteikumus pēc to stāšanās spēkā publicēt pašvaldības tīmekļa vietnē www.dobele.lv un nodrošināt saistošo noteikumu pieejamību Dobeles novada pašvaldības administrācijas ēkā un pagastu pārvaldēs.
5. Kontroli par šī lēmuma izpildi veikt Dobeles novada pašvaldības izpilddirektoram.

Priekšsēdētājs I. Gorskis



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

Ar Dobeles novada domes

2022. gada 28. aprīļa lēmumu Nr.164/7

(protokols Nr.7)

Precizēti ar Dobeles novada domes

2022. gada 30. jūnija lēmumu Nr.283/11

(protokols Nr.11)

**2022. gada 28. aprīlī Saistošie noteikumi Nr. 15**

Izdoti saskaņā ar likuma “Par pašvaldībām” 43.panta trešo daļu un Izglītības likuma 17.panta trešās daļas 16.punktu, 46.panta piekto daļu un 47.panta trešo daļu

**Grozījumi Dobeles novada domes saistošajos noteikumos Nr. 2**

**’’Interešu izglītības un pieaugušo neformālās izglītības programmu licencēšanas kārtība’’**

Izdarīt Dobeles novada domes 2022. gada 27. janvāra saistošos noteikumos Nr. 2 “Interešu izglītības un pieaugušo neformālās izglītības programmu licencēšanas kārtība” (turpmāk - saistošie noteikumi) šādus grozījumus:

1. Aizstāt saistošo noteikumu izdošanas tiesiskajā pamatojumā vārdus un skaitļus “uz likuma “Par pašvaldībām” 21. panta pirmās daļas 14. punkta f) apakšpunktu” ar vārdiem un skaitli “uz likuma “Par pašvaldībām” 43. panta trešo daļu.”
2. Svītrot saistošo noteikumu 3. un 11. punktā vārdus iekavās “[mana.l](https://mana.latvija.lv/e-adrese/)atvija.lv”;
3. Papildināt saistošo noteikumu 4.3. apakšpunktu ar jaunu 4.3.4. apakšpunktu šādā redakcijā:

“4.3.4. dokumenta apliecinātu kopiju, kas apliecina nodrošinājumu ar vietu (būve, telpa, zemesgabals u.c.) licencējamās izglītības programmas īstenošanai un Veselības inspekcijas atzinumu par vietas, telpas atbilstību noteiktām sanitārām prasībām, izņemot gadījumus, kad izglītības programmu īstenos izglītības iestādes telpās, apliecinātu kopiju.”.

1. Svītrot saistošo noteikumu 4.4. un 4.5. apakšpunktu.

Priekšsēdētājs I. Gorskis

**Saistošo noteikumu Nr.15**

**’’Interešu izglītības un pieaugušo neformālās izglītības programmu licencēšanas kārtība”**

**paskaidrojuma raksts**

|  |  |
| --- | --- |
| **Sadaļas nosaukums** | **Sadaļas paskaidrojums** |
| 1. Projekta nepieciešamības pamatojums | 2022. gada 14. aprīlī saņemts Vides aizsardzības un reģionālās attīstības ministrija (turpmāk – ministrija) atzinums, kas savas kompetences ietvaros ir izvērtējusi ar Dobeles novada pašvaldības domes 2022. gada 30. marta lēmumu precizētos 2022. gada 27. janvāra saistošos noteikumus Nr. 2 “Interešu izglītības un pieaugušo neformālās izglītības programmu licencēšanas kārtība” (turpmāk – saistošie noteikumi) un atkārtoti izsaka šādus iebildumus:1. Valsts pārvaldes iekārtas likuma 10. panta sestā un astotā daļa noteic, ka valsts pārvaldes pienākums ir vienkāršot un uzlabot procedūras privātpersonas labā un valsts pārvaldi organizē pēc iespējas ērti un pieejami privātpersonai. Atbilstoši Administratīvā procesa likuma 59. panta otrajai daļai, ja iestādei nepieciešamā informācija ir nevis administratīvā procesa dalībnieku, bet gan citas institūcijas rīcībā, iestāde to iegūst pati, nevis pieprasa no administratīvā procesa dalībniekiem. Savukārt Ministru kabineta 2017. gada 4. jūlija noteikumi Nr. 402 “Valsts pārvaldes e-pakalpojumu noteikumi” 10. punkts noteic, ka pakalpojuma turētājs e-pakalpojuma organizēšanā ievēro vienreizes principu, no e-pakalpojuma saņēmēja atkārtoti nepieprasot datus, kuri jau ir valsts pārvaldes rīcībā, tai skaitā:

1. izmantojot e-pakalpojuma saņēmēja lietotā personas elektroniskās identifikācijas līdzekļa nosūtītos datus;2. izmantojot valsts informācijas sistēmās un pakalpojuma turētāja pārziņā esošos datus;3. izmantojot pakalpojumu portāla www.latvija.lv lietotāja darba vietā esošos datus;4. organizējot e-pakalpojuma sniegšanai nepieciešamo datu saņemšanu no citām valsts pārvaldes iestādēm, ja tie pieejami elektroniski pakalpes veidā;5. izmantojot Valsts informācijas sistēmu savietotāja pakalpes;6. pēc iespējas nodrošinot datu aizpildīšanu automātiski.Ņemot vērā iepriekš norādīto, ministrija lūdz svītrot saistošo noteikumu 4.5. apakšpunktu, bet 4.4. apakšpunktā svītrot vārdus “un Veselības inspekcijas atzinumu par vietas, telpas atbilstību noteiktām sanitārām prasībām, izņemot gadījumus, kad izglītības programmu īstenos izglītības iestādes telpās, apliecinātu kopiju” vai arī norādīt, ka šajos apakšpunktos norādītā informācija jāiesniedz tikai gadījumos, ja pašvaldība to objektīvu iemeslu dēļ nevar iegūt pati.1. Papildus ministrija lūdz saistošo noteikumu 3. un 11. punktā svītrot vārdus iekavās “[mana.l](https://mana.latvija.lv/e-adrese/)atvija.lv”, jo šāda tīmekļvietne neeksistē.

Dobeles novada dome 2022. gada 28. aprīlī izdeva saistošos noteikumus Nr.15 “Grozījumi Dobeles novada domes saistošajos noteikumos Nr.2 „Interešu izglītības un pieaugušo neformālās izglītības programmu licencēšanas kārtība“ (turpmāk - saistošie noteikumi) un nosūtīja Vides aizsardzības un reģionālās attīstības ministrijai (turpmāk – VARAM) atzinuma sniegšanai.Pašvaldība ir saņēmusi ministrijas 2022. gada 17. maija atzinumu Nr.1-18/3623 “Par saistošajiem noteikumiem Nr. 15” (turpmāk – atzinums), kurā VARAM izteikusi trīs iebildumus. Vienam iebildumam pašvaldība nepiekrīt pilnībā, jo dublē jau iepriekš norādīto un pārējie divi iebildumi ir saistāmi ar redakcionāliem precizējumiem, kurus pašvaldība arī ir precizējusi. |
| 2. Īss projekta satura izklāsts | Ņemot vērā ministrijas iebildumus, ir sagatavoti saistošie noteikumi Grozījumi Dobeles novada domes saistošajos noteikumos Nr.2 “Interešu izglītības un pieaugušo neformālās izglītības programmu licencēšanas kārtība”. |
| 3. Informācija par plānoto projekta ietekmi uz pašvaldības budžetu | Pašvaldībai finanšu līdzekļi nav jāiegulda. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Noteikumi tiešā veidā neietekmē uzņēmējdarbības vidi pašvaldības teritorijā. |
| 5. Informācija par administratīvajām procedūrām | Noteikumi attiecas uz juridiskām un fiziskām personām, kas vēlas īstenot interešu izglītības un pieaugušo neformālās izglītības programmu Dobeles novada administratīvajā teritorijā.Juridiskās un fiziskās personām Noteikumu piemērošanā var vērsties Dobeles novada Izglītības pārvaldē. |
| 6. Informācija par konsultācijām ar privātpersonām | Nav notikušas, nav nepieciešamas. |

Domes priekšsēdētājs I. Gorskis